ਪੰਜਾਬ ਵਿਚ ਪਾਣੀ ਵਿਚ ਰਸਾਇਣਾਂ ਦਾ ਸਰੋਤ ਕੀ ਹੈ ?
ਕੀ ਇਹ ਰਸਾਇਣ ਹੀ ਪੰਜਾਬ ਵਿਚ ਕੈਁਸਰ ਦਾ ਕਾਰਨ ਹਨ ?
ਬਲਬੀਰ ਸਿੰਘ ਸੀਚੇਵਾਲ ਪੰਜਾਬ ਦੇ ਜਾਣ-ਪਛਾਣੇ ਵਾਤਾਵਰਨ ਕਾਰਕੁਨ ਅਤੇ ਧਾਰਮਿਕ ਆਗੂ ਹਨ।
ਉਹ ਕਰੀਬ ਦੋ ਦਹਾਕੇ ਤੋਂ ਪੰਜਾਬ ਪਾਣੀ ਦੇ ਕੁਰਦਤੀ ਸਰੋਤਾਂ ਨੂੰ ਗੰਧਲਾ ਹੋਣ ਦੇ ਖ਼ਿਲਾਫ਼ ਸੰਘਰਸ਼ ਕਰ ਰਹੇ ਹਨ।
ਉਹ ਨੈਸ਼ਨਲ ਗਰੀਨ ਟ੍ਰਿਬੂਨਲ ਦੇ ਗੈਰ-ਸਰਕਾਰੀ ਮੈਂਬਰ ਹਨ। 
ਬਲਬੀਰ ਸਿੰਘ ਸੀਚੇਵਾਲ ਆਖਦੇ ਹਨ,"1985 ਤਕ ਇਲੈਕਟ੍ਰੋਪਲੇਟਿੰਗ ਇੰਡਸਟਰੀ ਦੁਆਰਾ ਸਾਇਨਾਈਡ ਦੀ ਵਰਤੋਂ ਕੀਤੀ ਜਾਂਦੀ ਰਹੀ ਹੈ। ਹੁਣ ਤਕ ਪਾਣੀਆਂ ਵਿੱਚ ਕ੍ਰੋਮੀਅਮ ਤੇ ਨਿਕਲ ਵਰਗੇ ਧਾਤ ਆ ਰਹੇ ਹਨ।"
"ਉਹ ਦੱਸਦੇ ਹਨ ਕਿ ਇਹ ਸਾਰਾ ਸਾਇਨਾਈਡ ਵਾਲਾ ਪਾਣੀ ਬੁੱਢੇ ਨਾਲੇ ਅਤੇ ਕਾਲਾ ਸੰਘਿਆ ਚਿੱਟੀ ਵੇਈਂ ਰਾਹੀਂ ਸਤਲੁਜ ਦਰਿਆ ਵਿਚ ਗਏ ਹਨ।"
ਸੀਚੇਵਾਲ ਮੁਤਾਬਕ ਇਨ੍ਹਾਂ ਨੇ ਪਹਿਲਾਂ ਪੰਜਾਬ ਦੇ ਦਰਿਆਵਾਂ ਦੇ ਜਲਚਰ ਜੀਵਾਂ ਨੂੰ ਖ਼ਤਮ ਕੀਤਾ ਅਤੇ ਫਿਰ ਮਾਲਵਾ ਤੇ ਰਾਜਸਥਾਨ ਦੇ ਇਲਾਕਿਆਂ ਨੂੰ ਪ੍ਰਭਾਵਿਤ ਕੀਤਾ।

ਉਹ ਕਹਿੰਦੇ ਹਨ, ਮਾਲਵੇ ਦੇ ਇਨ੍ਹਾਂ ਇਲਾਕਿਆਂ ਵਿੱਚੋਂ ਕੈਂਸਰ ਟ੍ਰੇਨ ਚੱਲਣਾ, ਇਲਾਕਿਆਂ ਦਾ ਕੈਂਸਰ ਬੈਲਟ ਬਣ ਜਾਣਾ ਗੰਧਲੇ ਪਾਣੀ ਦੀ ਹੀ ਬਦੌਲਤ ਹੈ।"